《题无尽藏》
金朝·刘从益

谁开天地秘密藏，今古人间用不穷。眼尾摇光千丈月，耳根传不一溪风。

胜游赤壁文章在，高卧燕山气象同。二老风流渺何许，后生犹可画图中。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。